פיגוע הירי בדייטון

הטבח בדייטון (באנגלית: Dayton shooting) התרחש ב-4 באוגוסט 2019 בפאב מקומי בעיר דייטון שבמדינת אוהיו, ארצות הברית. היורה, קונור סטיבן בטס בן ה-24, התפרץ למקום וירה לכל עבר, וכתוצאה מכך רצח תשעה אנשים, כולל את אחיו, ג'ורדן קופר, שהיה גבר טרנס, ופצע לפחות 27. היורה חוסל על ידי השוטרים כ-32 שניות לאחר תחילת האירוע. בחיפוש בביתו של היורה נמצאו עדויות המעידות על עניין באלימות ובירי המוני וכי הוא הביע רצון לבצע זאת. אף על פי שתיאר את עצמו כשמאלני והביע את תמיכתו באנטיפה, הערכה ראשונית הצביעה שלבטס לא היה מניע גזעני או פוליטי. טבח זה היה אירוע הירי השני שהתרחש בארצות הברית בתוך 13 שעות, כשקדם לו פיגוע הירי באל פאסו בטקסס. שעתיים לפני הירי נראה היורה נכנס לבר עם אחיו, שבעצמו היה קורבן של הטבח, וחבר נוסף ברובע ההיסטורי של אורגון, דייטון. בערך בשעה 23:13 הוא נפרד מהשניים ותועד עוזב את הבר. המשטרה לא מצאה ראיות לכך שאחיו של בטס או חברו ידעו שיש לבטס נשק. בשעה 1:05 בלילה (זמן מקומי) דיווחו עדי ראייה כי אדם חמוש ברובה ולבוש אפוד מגן פתח באש בכניסה של בר "נד פפרס" ברובע ההיסטורי של אורגון. היורה, שהיה חמוש ברובה בקוטר .223, ירה 41 כדורים לתוך הקהל תוך פחות מ-30 שניות, רצח תשעה אנשים ופצע 17 אחרים. 10 בני אדם נוספים נפצעו מסיבות שאינן קשורות ישירות לירי, מה שהביא את מספר הפצועים הכולל ל-27. בית החולים העירוני המקומי "עמק מיאמי" קלט אליו 16 מקורבנות האירוע, מתוכם 5 שנפצעו אנושות. רשת הבריאות קטרינג, הכוללת תשעה בתי חולים באזור, קלטה תשעה קורבנות, כאשר שלושה במצב קשה ושלושה במצב בינוני. עד השעה 10:00 בבוקר באותו יום, 15 מתוך 27 מאושפזים שוחררו לבתיהם. תשעת ההרוגים כוללים חמישה זכרים וארבע נקבות, שישה שחורים ושלושה לבנים. ארבעה מההרוגים היו בשנות ה-20 לחייהם, ארבעה נוספים היו בשנות ה-30 לחייהם ואחד בן 57. שניים מהקורבנות שמתו נורו גם על ידי המשטרה. ניתוח שלאחר המוות הראה שאישה שנורתה על ידי בטס כבר דיממה מפצע ירי קטלני כשנפגעה משני כדורים שנורו על ידי המשטרה. אלמלא הייתה סובלת מפציעות קטלניות, אחד הכדורים של המשטרה אשר פגע בה לא היה קטלני. הקורבן השני נורה על ידי בטס מספר פעמים וספג פצע ירי שטחי מהמשטרה. כתוצאה מהממצאים הללו, חוקר מקרי המוות במחוז מונטגומרי, ד"ר קנט הרשברגר, קבע כי מקרי המוות נגרמו על ידי בטס ואינם תוצאה של ירי משטרתי. אחד מהקורבנות היה אחיו של בטס, ג'ורדן קופר, שהיה גבר טרנס. החוקרים חלוקים ביניהם ולא קבעו אם הוא ירה באחיו בכוונה. שמו של היורה, קונור סטיבן בטס, בן 24 מהעיירה בלברוק שבאוהיו, הותר לפרסום זמן קצר לאחר האירוע. לטענת המשטרה, היו לו עבירות תנועה קלות ברשומתו. בחשבון הטוויטר שלו הוא תיאר את עצמו כשמאלני, חובב אנימה, וחובב מוזיקת מטאל. בציוציו התכופים הוא הביע התנגדות לנשיא ארצות הברית דונלד טראמפ, תמיכה באנטיפה, במועמדת הדמוקרטית אליזבת וורן, בחוקי בקרה על כלי נשק, בסוציאליזם, בברני סנדרס, ובשטן. בטס התפקד בשלב מסוים בחייו למפלגה הדמוקרטית. שניים מחבריו לספסל הלימודים העידו כי בזמן לימודיו בתיכון הוא הכין "רשימת חיסול" של תלמידים בבית הספר שהיה מעוניין לרצוח, וגם "רשימת אונס" של בנות שהיה רוצה לתקוף מינית. בטס אף הושעה ונחקר במשטרה מסיבה זו. חבר אחת לכיתה העיד כי בטס היה בעצמו קורבן לבריונות ותכנן בין היתר לבצע מסע טבח בבית ספרו, ואילו חברים אחרים לספסל הלימודים העידו כי הוא עצמו היה בריון, שונא-נשים, שנהנה להתנכל ולהפחיד תלמידות בבית ספרו. בת זוגו בתיכון אמרה שהוא התלונן על הזיות ראייה, הזיות שמיעתיות ופסיכוזה, ופחד לפתח סכיזופרניה. בטס היה הסולן של להקת פורנוגריינד מיזוגנית בשם Menstrual Munchies, וביצע את הגראולינג בה. הלהקה הוציאה שירים על אונס, רצח, נקרופיליה ומעשים מזוויעים אחרים נגד נשים. ג'סי קריקבאום, בן 25, היה חבר בלהקה והופיע יחד עם בטס. מאז שנודע לו על הטבח, קריקבאום מנסה למחוק באינטנסיביות את כל המוזיקה של הלהקה באינטרנט. בינואר 2022, פורסמו תמונות מחדר השינה של בטס, דרך FOIA. בתמונות שפורסמו, ניתן לראות כי חדרו של בטס צעצועי למדי, וכי יש בו הרבה משחקי וידאו, ספרים ומדבקות שונות. בחדרו של בטס פוסטרים רבים של להקות מטאל, בעיקר מז'אנר דת' מטאל ודת'קור. להקת הפורנוגריינד שבה היה חבר בטס והפוסטרים התלויים בחדרו גרמו למטאליסטים רבים לחשוש שיאשימו את מוזיקת המטאל בטבח. את כלי הנשק בטס הזמין מאתר נשק מטקסס, הנשק הועבר לסוחר נשק מקומי באוהיו, שם הוא אסף אותו. כמו כן, בטס היה מצויד באפוד מגן, מסכה, ועזרי הגנה מרעש לאוזניים. חקירה שסיימה ה-FBI ב-2021 מצאה כי בטס "פעל לבדו ולא הונחה על ידי שום ארגון או קבוצה אידאולוגית מסוימת", וכי הוא "פנטז על ירי המוני, הרג סדרתי והתאבדות במשך תקופה של לפחות עשור". מדיה וקבצים בנושא פיגוע הירי בדייטון בוויקישיתוף עוד ירי המוני בארה"ב: 9 נרצחו בבר באוהיו, באתר ynet, 4 באוגוסט 2019 Victoria A. Brownworth, News Analysis: Dayton shooter’s sibling continues to be misgendered by media, Philadelphia Gay News, ‏2019-08-15 (באנגלית אמריקאית) Meg Wagner, Elise Hammond, Mike Hayes and Veronica Rocha, The Dayton shooter had an extreme left Twitter feed, CNN, ‏2019-08-05 (באנגלית) Sarah Aarthun and Emanuella Grinberg CNN, What we know about the shooting in Dayton, Ohio, CNN A. B. C. News, 9 dead, 27 injured in Dayton shooting; suspect's sister among victims, ABC News (באנגלית) "Dayton shooting: Nine confirmed killed, gunman also dead". BBC News (באנגלית בריטית). 2019-08-04. נבדק ב-2022-03-06. Stockman, Farah; Hassan, Adeel (2019-08-06). "Here Are the Nine People Killed in Seconds in Dayton". The New York Times (באנגלית אמריקאית). ISSN 0362-4331. נבדק ב-2022-03-06. Sarah Brookbank, Kevin Grasha and Chris Mayhew, Coroner: 2 victims of Dayton mass shooting struck by rounds from shooter and police, The Enquirer (באנגלית אמריקאית) Suspect in El Paso massacre got lost and stopped at Walmart 'because he was hungry,' police say, NBC News (באנגלית) Madeline Mitchell, Kevin Grasha, Keith BieryGolick, Cameron Knight, Rachel Berry and Anne Saker, Connor Betts: Dayton gunman played in 'pornogrind' metal band, had a 'kill list,' choked women, The Enquirer (באנגלית אמריקאית) Paul P. Murphy, Konstantin Toropin, Drew Griffin, Scott Bronstein and Eric Levenson CNN, Dayton shooter had an obsession with violence and mass shootings, police say, CNN Was Dayton Mass Shooter a Self-Described 'Pro-Satan Leftist Who Supported Elizabeth Warren'?, Snopes.com (באנגלית) Jessica McBride, Connor Betts: Twitter Posts on Being a Leftist, Guns, Heavy.com, ‏2019-08-04 (באנגלית) Paul P. Murphy, Konstantin Toropin, Drew Griffin and Scott Bronstein CNN, Dayton shooter appeared to tweet extreme left views and had an abiding interest in violence, CNN Jennifer Doherty On 8/4/19 at 12:41 PM EDT, Dayton shooting suspect identified by police as 24-year-old Connor Betts, Newsweek, ‏2019-08-04 (באנגלית) "Ex-girlfriend says Dayton shooter heard voices, talked about 'dark, evil things'". Washington Post (באנגלית אמריקאית). ISSN 0190-8286. נבדק ב-2022-03-06. View Author Archive, Email the Author, Follow on Twitter, Get author RSS feed, Dayton shooter Connor Betts was in a ‘pornogrind’ metal band: report, New York Post, ‏2019-08-05 (באנגלית אמריקאית) Ariel Zilber, Connor Betts sang songs about sexual violence in 'pornogrind' bands, Mail Online, ‏2019-08-06 Just released photos of Dayton shooter Connor Betts’ bedroom, Reddit, ‏26 בינואר, 2022 Ivana Kottasová and Emanuella Grinberg, Dayton, Ohio: Multiple fatalies in mass shooting, CNN, ‏2019-08-04 (באנגלית) Gregory Lemos CNN, Dayton mass shooter acted alone in 2019 attack and was fueled by an 'enduring fascination with mass violence,' FBI says, CNN